Na osnovu Odluke Vijeća Fakulteta sporta i tjelesnog odgoja Univerziteta u Sarajevu, broj: 01-371/23 od 26.01.2023. godine, Odluke Senata Univerziteta u Sarajevu o davanju saglasnosti na raspisivanje konkursa za izbor akademskog osoblja, broj: 01-5-65/23 od 22.02.2023. godine i Zaključka Vijeća Fakulteta, broj:01-1765/23 od 25.04.2023. godine, *r a s p i s u j e s e*:

***P O N O V N I K O N K U R S***

**za izbor akademskog osoblja**

* Nastavnik u zvanju redovnog profesora za oblast Transformacioni procesi u sportu - 1 izvršilac sa punim radnim vremenom
* Nastavnik u zvanju redovnog profesora za oblast Bazični sportovi - 1 izvršilac sa punim radnim vremenom

Pored općih uslova propisanih Zakonom o radu, kandidati treba da ispunjavaju uslove iz člana 112. Zakona o visokom obrazovanju (“Službene novine Kantona Sarajevo”, broj: 36/22).

**Uslovi za izbor:** ***Redovni profesor***: proveden najmanje jedan izborni period u zvanju vanrednog profesora, minimalno osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim naučnim bazama, dvije objavljene knjige, dva originalna stručno-naučna djela, kao što je projekt, patent ili originalni metod, te uspješno mentorstvo najmanje tri kandidata za stepen drugog ciklusa/integriranog studija odnosno ekvivalenta i jednog kandidata trećeg ciklusa studija odnosno ekvivalenta.

**Uz svojeručno potpisanu prijavu, kandidati za izbor u gore navedena zvanja treba da prilože sljedeće dokaze o ispunjavanju uvjeta za izbor, kako slijedi:**

1. Biografiju (CV) i spisak objavljenih naučnih radova, projekata, patenata ili orginalnih metoda iz oblasti za koju se vrši izbor (u printanoj i elektronskoj formi);
2. Odgovarajuće diplome o stečenom obrazovanju;
3. Rješenje/a o priznatim inostranim visokoškolskim kvalifikacijama ukoliko su gore navedene diplome/a stečene – van područja BiH - original/e ili ovjerenu/e fotokopiju/e;
4. Podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
5. Izvod iz matične knjige rođenih;
6. Uvjerenje o državljanstvu ne starije od šest mjeseci;
7. Dokaz da je objavio najmanje dvije knjige nakon izbora u zvanje vanrednog profesora;
8. Dokaz da je objavio namanje osam naučnih radova u priznatim publikacijama objavljenih nakon izbora u zvanje vanrednog profesora, od čega su četiri naučna rada objavljena u publikacijama indeksiranim u relevantnim naučnim bazama;
9. Dokaz o dva orginalna stručna-naučna djela, kao što je projekt, patent ili originalni metod;
10. Dokaz o uspješnom mentorstvu najmanje tri kandidata za stepen drugog ciklusa odnosno ekvivalenta i jednog kandidata trećeg ciklusa studija odnosno ekvivalenta (dokaz se dostavlja u formi potvrde);
11. Dokaz o provedenom najmanje jednom izbornom periodu u zvanju vanrednog profesora (dokaz se dostavlja u formi potvrde);
12. Ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 112. Zakona o visokom obrazovanju (“Službene novine Kantona Sarajevo”, broj: 36/22).

Kandidati za izbor koji se prijavljuju shodno članu 176. Zakona o visokom obrazovanju (“Službene novine Kantona Sarajevo”, broj: 36/22), pored općih uslova propisanih Zakonom o radu, treba da ispunjava uvjete iz člana 96. tačka f) Zakona o visokom obrazovanju (“Službene novine Kantona Sarajevo“, broj: 33/17, 35/20, 40/20 i 39/21) i člana 194. stav (1) tačka f) Statuta Univerziteta u Sarajevu, broj: 01-1093-3-1/18 od 28.11.2018. godine.

**Uslovi za izbor:** ***Redovni profesor***: proveden najmanje jedan izborni period u zvanju vanrednog profesora, najmanje dvije objavljene knjige, najmanje osam naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka i originalni stručni uspjeh kao što je projekt, patent ili originalni metod, sve nakon izbora u zvanje vanrednog profesora, te uspješno završeno mentorstvo najmanje po jednom kandidatu za stepen drugog i trećeg ciklusa studija.

**Uz svojeručno potpisanu prijavu, kandidati za izbor u gore navedena zvanja treba da prilože sljedeće dokaze o ispunjavanju uvjeta za izbor, kako slijedi:**

1. Biografiju (CV) i spisak objavljenih naučnih radova, projekata, patenata ili orginalnih metoda iz oblasti za koju se vrši izbor (u printanoj i elektronskoj formi);
2. Odgovarajuće diplome o stečenom obrazovanju;
3. Rješenje/a o priznatim inostranim visokoškolskim kvalifikacijama ukoliko su gore navedene diplome/a stečene – van područja BiH - original/e ili ovjerenu/e fotokopiju/e;
4. Podatke o nagradama i priznanjima u vezi sa odgovarajućom naučnom oblasti, ukoliko kandidat iste posjeduje;
5. Izvod iz matične knjige rođenih;
6. Uvjerenje o državljanstvu ne starije od šest mjeseci;
7. Dokaz da je objavio najmanje dvije knjige, namanje osam naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka i orginalni stručni uspjeh, kao što je projekt, patent ili orginalni metod, sve nakon izbora u zvanje vandrednog profesora (Listu objavljenih knjiga, udžbenika i naučnih radova kao i same knjige i radove, u skladu sa članom 194. stav (1) tačka f) i članom 203. Statuta Univerziteta u Sarajevu)
8. Dokaz da je uspješno završeno mentorstvo najmanje po jednom kandidatu za stepen drugog i trećeg ciklusa studija (dokaz se dostavlja u formi potvrde);
9. Dokaz o provedenom najmanje jednom izbornom periodu u zvanju vanrednog profesora (dokaz se dostavlja u formi potvrde);
10. Dokaz o tri naučna rad/uspješnom vođenju projekta kao ekvivalent za opravdano neispunjavanuje uvjeta objavljivanja knjige/mentorstva u slučajevima utvrđenim čl. 199. Statuta Univerziteta u Sarajevu.
11. Ostalu dokumentaciju (reference) kojom kandidat dokazuje da ispunjava uvjete za izbor u zvanje u skladu sa članom 96. Zakona o visokom obrazovanju i članom 194. Statuta Univerziteta u Sarajevu.

Sa izabranim kandidatima zaključit će se Ugovor o radu sa punim radnim vremenom na neodređeno vrijeme u skladu sa članom 94. stav (2) Zakona o visokom obrazovanju (“Službene novine Kantona Sarajevo“, broj: 33/17, 35/20, 40/20 i 39/21) i u skladu sa članom 193. Statuta Univerziteta u Sarajevu.

Kandidati koji se prijavljuju za izbor akademskog osoblja u naučnonastavno zvanje dužni su da u svojoj prijavi naznače zvanje i oblast za koje se prijavljuju; u suprotnom takva prijava će se smatrati neurednom i neće biti razmatrana.

***Kandidati dokumente dostavljaju u orginalu ili ovjerenoj kopiji.***

***Konkurs ostaje otvoren 15 dana počev od narednog dana od dana objavljivanja.***

***Nepotpune i neblagovremene prijave neće se uzimati u razmatranje.***

***Prijave sa dokazima o ispunjavanju uvjeta predviđenih konkursom dostaviti neposredno ili putem pošte preporučeno na adresu: Univerzitet u Sarajevu – Fakultet sporta i tjelesnog odgoja Univerziteta u Sarajevu, Patriotske lige 41, 71000 Sarajevo. Kontakt osoba Vedrana Bijedić-Brkić, telefon za informacije: 033/211-537.***